ન્યૂપોર્ટ એ આર્યાનની મન–પસંદ જગ્યા હતી. ત્યાંથી હડ્સન નદીના પેલે પાર ન્યૂયોર્ક શહેરના હ્રદય સમાન મેનહટ્નનો વિસ્તાર દેખાતો હતો. ત્યાં કોઇજ વાહનોના અવાજ નહીં. ખાલી હડ્સન નદીના પાણીના અવાજમાં બતકના ટોળાના અવાજ ભેગા થઇને એક અલગ જ સંગીત ઉભું કરતું હતું. ન્યૂપોર્ટની એ નીરવ શાંતીમાં એ સંગીતના લય અને તાલ માણવાની મજાજ કઇંક અલગ આવતી હતી. આર્યાન અને આકાશ ૬ વર્ષથી જોડે છે. આર્યાન ફાર્મસીનો વિધ્યાર્થી હોવા છતાં એની રૂચીઓ અલગ હતી. એણે અમેરિકા આવીને પોતાની ૨ વેબ–સાઇટ તૈયાર કરી હતી. જેના પર તે અંગ્રેજી અને ગુજરાતી ભાષામાં લખતો હતો. તે ઊપરાંત તે પોતે ભારતમાં નાટકોમાં અભિનય અને દિગદર્શન પણ કરી ચૂક્યો હતો. છેલ્લા એક વર્ષથી તેને ગુજરાતી ભાષામાં કવિતાઓ,શાયરીઓ અને વાર્તા લખવાનો શોખ જાગ્યો હતો. તે એક નોવેલ પણ લખી રહ્યો હતો. પણ આ બધાથી ઊલટું એ સ્વભાવે થોડોક આળસું હતો. આર્યાનનો જવાબ સાંભળી ને પંકિતે તરત જ કહ્યું